मुरैना एसपी अमित सांघी ने घटना की पुष्टि करते हुए बताया कि पुलिस ने ट्रैक्टर चालक के खिलाफ हत्या का मामला दर्ज कर आरोपी ट्रैक्टर चालक की तलाश शुरू कर दी है। जानकारी के मुताबिक घटना के बाद पुलिस की टीम ट्रैक्टर की तलाश में पास के नीवीगांव पहुंची तो ट्रैक्टर चालक गाड़ी के साथ खेत में छिपा हुआ था। पुलिस को देखकर उसने फिर ट्रैक्टर दौड़ा दिया। पुलिस ने करीब 12 किमी तक ट्रैक्टर का पीछा किया। इसके बाद नूराबाग थाना के धनेला रोड़ पर चालक ट्रैक्टर छोड़कर भाग निकला। पुलिस ने ट्रैक्टर जब्त कर लिया है।